text: 31. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α2-8965 της 3/30 Αυγ. 1984 (ΦΕΚ Β΄ 599) Άσκηση αγορανομικού ελέγχου στις Κεντρικές Λαχαναγορές και στις λαϊκές αγορές περιφέρειας τέως Δ/νσης Πρωτεύουσας. Έχοντας υπόψη: Ι.Το Νόμ. 400/76 «Περί Υπουργικού Συμβουλίου και Υπουργείων» όπως τροποποιήθηκε με το Νόμ. 1266/82. 2.Το Π.Δ. 607/76 «περί οργανισμού του Υπουργείου Εμπορίου» όπως τροποποιήθηκε και συμπληρώθηκε μεταγενέστερα. 3.Το Ν.Δ. 136/46 «περί κυρώσεως, τροποποιήσεως και συμπληρώσεως του από 10/11-5-46 Ν.Δ/τος «περί Αγορανομικού Κώδικα» όπως τροποποιήθηκε και συμπληρώθηκε μεταγενέστερα. 4.Τα άρθρ.14 και 16 του Νόμ. 1436/84 «Σύσταση Εμπορικού Παρεμβατικού Οργανισμού» και μερικές άλλες διατάξεις. Την ανάγκη άσκησης αγορανομικού ελέγχου στις Κεντρικές Λαχαναγορές και στις Λαϊκές Αγορές Περιφέρειας τέως Δ/νσεως Πρωτευούσης, αποφασίζουμε: Αναθέτουμε την άσκηση αγορανομικού ελέγχου κάθε αγαθού που διακινείται στις Κεντρικές Λαχαναγορές Αθηνών και Θεσσαλονίκης και σε εξειδικευμένους υπαλλήλους των Οργανισμών των Ανωτέρω Λαχαναγορών που θα τον ασκούν ύστερα από εντολή των Δ/ντών των ως άνω οργανισμών. Επίσης αναθέτουμε την άσκηση του αγορανομικού ελέγχου στους χώρους λειτουργίας των λαϊκών αγορών περιφέρειας τέως Δ/νσεως Πρωτεύουσας και σε ειδικούς υπαλλήλους του Ταμείου Λαϊκών Αγορών ΑθηνώνΠειραιώς και Περιχώρων που θα τον ασκούν ύστερα από εντολή του Δ/ντή του ανωτέρω Ταμείου. 